L'Ajuntament de Sagunt manifesta la seua oposició a la liberalització del sector de l'estiba
02 de març 2017

​![](/media/b2qlo3t1/99_img_6898.jpg)  
  

L'Ajuntament de Sagunt manifesta la seua total oposició al mètode de liberalització del sector de l'estiba per considerar que està fet a mesura dels interessos de les multinacionals. A més, declara que la reforma pretesa pel Govern només es traduirà en més precarietat, més inseguretat laboral i més guanys per a estes grans empreses.

La moció, presentada per EUPV, ha sigut aprovada amb els vots a favor d'Esquerra Unida, PSPV-PSOE, ADN Morvedre i Ciutadans, i l'abstenció de Compromís.

**“Condemnem la campanya de criminalització contra els treballadors i les treballadores de l'estiba per part del Govern i els seus mitjans de comunicació”**, explica la moció presentada per EUPV.

L'Ajuntament de Sagunt defensa que l'accés als llocs de treball es faça amb criteris objectius i baremats, en un procés transparent i degudament publicitat; però que en tot cas qualsevol modificació que poguera produir-se en el sector de l'estiba en este sentit hauria de donar-se per acord negociat entre les parts.

A més, es dóna trasllat de l’acord al Govern de l'Estat Espanyol, als diferents grups parlamentaris de les Corts Generals, al Ministeri de Foment i a les organitzacions sindicals amb representació en el sector de l'estiba.

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-manifesta-la-seua-oposicio-a-la-liberalitzacio-del-sector-de-l-estiba/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-manifesta-la-seua-oposicio-a-la-liberalitzacio-del-sector-de-l-estiba/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-manifesta-la-seua-oposicio-a-la-liberalitzacio-del-sector-de-l-estiba/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-manifesta-la-seua-oposicio-a-la-liberalitzacio-del-sector-de-l-estiba/)